“Umra-2017” bahor mavsumi nihoyasiga yetdi

2017 yil 11 aprel kuni bahor mavsumining so‘nggi – Toshkent – Jidda yo‘nalishi bo‘yicha ketgan o‘zbekistonlik ziyoratchilar umra arkonlarini to‘liq bajarib, sog‘-salomat qaytib keldilar.
“Toshkent” aeroportida bahorgi mavsumdagi ziyoratchilarning so‘nggi guruhi din ishlari bo‘yicha Qo‘mita, O‘zbekiston Musulmonlari idorasi va o‘z yaqinlari tomonidan kutib olindi.
Joriy yilda “Umra. Bahor-2017” dasturi doirasida Toshkent-Jidda-Toshkent yo‘nalishi bo‘yicha 30 ta charter reysi amalga oshirildi hamda 5 500 nafar ziyoratchi umra amallarini bajardi.
Bu yilning 13-29 iyun kunlari ham Toshkent-Jidda-Toshkent yo‘nalishi bo‘yicha “Yoz-2017” yozgi mavsumi dasturi doirasida 6 ta charter reysni amalga oshirish rejalashtirilmoqda.